CELEX: 52009PC0485
Language: da
Date: 2009-09-21
Title: Forslag til Rådets afgørelse om fastlæggelse af Fællesskabets holdning i Kommissionen for Bevarelse af de Levende Marine Ressourcer i Antarktis

Vigtig juridisk meddelelse

|

52009PC0485

Forslag til Rådets afgørelse om fastlæggelse af Fællesskabets holdning i Kommissionen for Bevarelse af de Levende Marine Ressourcer i Antarktis  /* KOM/2009/0485 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 21.9.2009KOM(2009) 485 endeligForslag tilRÅDETS AFGØRELSEom fastlæggelse af Fællesskabets holdning i Kommissionen for Bevarelse af de Levende Marine Ressourcer i AntarktisBEGRUNDELSEIfølge artikel 300, stk. 2, andet afsnit, i EF-traktaten fastlægger Rådet med kvalificeret flertal på forslag af Kommissionen, hvilke holdninger Fællesskabet skal indtage i regionale fiskeriforvaltningsorganisationer, når disse skal vedtage beslutninger, der har retsvirkninger, bortset fra beslutninger, der supplerer eller ændrer deres institutionelle ramme.I lyset af ovennævnte forpligtelse og i tråd med lignende rådsafgørelser og forslag fra Europa-Kommissionen om andre regionale fiskeriforvaltningsorganisationer forelægger Europa-Kommissionen dette forslag til afgørelse om fastlæggelse af Fællesskabets holdning i Kommissionen for Bevarelse de Levende Marine Ressourcer i Antarktis. I dette forslag anvendes samme tilgang som for andre regionale fiskeriforvaltningsorganisationer for at sikre den fornødne konsekvens.Forslag tilRÅDETS AFGØRELSEom fastlæggelse af Fællesskabets holdning i Kommissionen for Bevarelse af de Levende Marine Ressourcer i AntarktisRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Ifølge EF-traktatens artikel 33 sammenholdt med artikel 32 har den fælles fiskeripolitik bl.a. til formål at sikre forsyningerne. Ifølge forordning (EF) nr. 2371/2002[1] skal Fællesskabet anvende en forsigtighedstilgang, når det træffer foranstaltninger til at beskytte og bevare de levende akvatiske ressourcer, til at sikre, at sådanne ressourcer udnyttes bæredygtigt og til at begrænse fiskeriets indvirkning på de marine økosystemer mest muligt. I forordningen hedder det endvidere, at Fællesskabet skal tilstræbe gradvis indførelse af økosystembaseret fiskeriforvaltning og bidrage til at skabe et effektivt fiskeri i et økonomisk levedygtigt og konkurrencedygtigt fiskeri- og akvakulturerhverv, der sikrer dem, der er afhængige af fiskeriet, en rimelig levestandard, samtidig med at der tages hensyn til forbrugernes interesser.(2) Det Europæiske Fællesskab såvel som Belgien, Bulgarien, Finland, Frankrig, Tyskland, Grækenland, Italien, Nederlandene, Polen, Spanien, Sverige og Det Forenede Kongerige er kontraherende parter i konventionen fra 1982 om bevarelse af de levende marine levende ressourcer i Antarktis. Der er ved konventionen oprettet en kommission for bevarelse af de levende marine ressourcer i Antarktis (CCAMLR), som på grundlag af videnskabelige oplysninger om nødvendigt skal træffe foranstaltninger til forvaltning af de levende marine ressourcer i det område, der henhører under dens ansvar. Disse foranstaltninger skal sikre bevarelse og rationel udnyttelse af de levende marine ressourcer i Antarktis.(3) Ifølge EF-traktatens artikel 300, stk. 2, andet afsnit, skal Fællesskabets holdning i organer, der er oprettet ved internationale aftaler, og som vedtager beslutninger, der har retsvirkninger, bortset fra beslutninger, der supplerer eller ændrer den institutionelle ramme for de pågældende aftaler, fastlægges af Rådet med kvalificeret flertal på forslag af Kommissionen —TRUFFET FØLGENDE AFGØRELSE:Artikel 1Den holdning, Fællesskabet skal indtage i Kommissionen for Bevarelse af de Levende Marine Ressourcer i Antarktis, når denne anmodes om at vedtage beslutninger med retsvirkning, er fastlagt i bilaget til denne afgørelse.Artikel 2Fællesskabets holdning som fastlagt i bilaget til denne afgørelse vurderes og ændres i givet fald af Rådet på forslag af Kommissionen, senest i forbindelse med årsmødet i Kommissionen for Bevarelse af de Levende Marine Ressourcer i Antarktis i 2014.Udfærdiget i Bruxelles,På Rådets vegneFormandBILAGFællesskabets holdning i Kommissionen for Bevarelse af de Levende Marine Ressourcer i Antarktis1. PRINCIPPERDet Europæiske Fællesskab skal inden for rammerne af CCAMLR:a) handle i overensstemmelse med de mål, Fællesskabet har opstillet i den fælles fiskeripolitik, herunder navnlig ved at anvende en forsigtighedstilgang, der kan sikre bæredygtig udnyttelse af de arter, som CCAMLR regulerer, gradvis indførelse af en økosystembaseret tilgang til fiskeriforvaltning og videst mulig begrænsning af fiskeriets indvirkning på de marine økosystemer, og ved at fremme et økonomisk levedygtigt og konkurrencedygtigt fiskeri i Fællesskabet, der sikrer dem, der er afhængige af fiskeriet, en rimelig levestandard, samtidig med at der tages hensyn til forbrugernes interesserb) sikre, at CCAMLR's foranstaltninger er i tråd med målene i konventionen om bevarelse af de levende marine ressourcer i Antarktisc) sikre, at CCAMLR’s foranstaltninger er forenelige med international ret, især FN's havretskonvention, FN-aftalen om bevarelse og forvaltning af fælles fiskebestande og stærkt vandrende fiskebestande og aftalen om fremme af fiskerfartøjers overholdelse af internationale bevarelses- og forvaltningsforanstaltninger på åbent havd) stræbe efter, at holdningerne i de regionale fiskeriforvaltningsorganisationer ligger på samme linjee) tilstræbe synergi med den politik, Fællesskabet fører som led i de bilaterale fiskeriforbindelser med tredjelande, og sikre sammenhæng med politikken for eksterne forbindelserf) sikre, at Fællesskabets internationale forpligtelser overholdes.2. RetningslinjerDet Europæiske Fællesskab støtter CCAMLR med henblik på vedtagelse af følgende:a) foranstaltninger til bevarelse og forvaltning af fiskeressourcerne i konventionsområdet baseret på den bedste videnskabelige rådgivning, herunder TAC'er for arter, der reguleres af CCAMLR. Det overvejes om nødvendigt at indføre særlige foranstaltninger for overfiskede bestande for at undgå en eventuel yderligere udvidelse af fiskerietb) skærpelse af kontrol- og overvågningsforanstaltninger i det CCAMLR-regulerede område for at forbedre overholdelsen af CCAMLR's foranstaltningerc) skærpelse af indsatsen mod IUU-fiskerid) gennemførelse af beskyttelsesforanstaltninger for sårbare marine økosystemer i CCAMLR-området i tråd med resolutionerne fra FN's Generalforsamlinge) fastlæggelse af fælles tilgange med andre regionale fiskeriforvaltningsorganisationer, heriblandt Organisationen for Fiskeriet i Det Nordvestlige Atlanterhav og Den Internationale Kommission for Bevarelse af Tunfiskebestanden i Atlanterhavetf) supplerende tekniske foranstaltninger baseret på rådgivning fra CCAMLR's videnskabelige udvalgg) fortsat modernisering af CCAMLR i overensstemmelse med resultatanalysen.[1] EFT L 358 af 31.12.2002, s. 59.